Богуш Носак Незабудов

Богуш Носак Незабудов,  Bohuslav Timotej Ignác Nosák-Nezabudov, *3. фебруар 1818, Тисовец, Мадярске кральовство – †5. апрѣль 1877, Сабинов, Мадярске кральовство быв евангелицкый священик, романтичный поет, новинарь, перекладатель, нотарь.

Носак Незабудов быв запаленый организатор културно-образовной, народностно-просвѣтной и литературной чинности и активный участник словацкого народностного руху.

 Биография 
 Походжѣня и штудии 
Походив з родины учителя Андрея Носака и Марии Ковачовой. В року 1825 родина ся перенесла до Чиерной Леготы, де Андрей Носак быв спочатку учительом, а од року 1837 парохом до самой смерти (1854). Ту Богуслав выходив зачаточну школу, а в року 1829 дав го отець до латинской школы в Добшиной, одкы по двох роках одышов до евангелицкого лицея в Левочи на далшы штудии (1831–1838). Ту зачав свою литературну чинность и активно ся пустив до сполоченской роботы  яко секретарь и библиотекарь Чехословацкой сполочности (Československá spoločnosť). Дале штудовав теологию в евангелицком лицею в  Прешпорку (Братиславѣ) (1938–1840), де быв членом Славянского заряду (Ústav slovanský).Ліхтей, Ігор
 Священича служба 
В року 1840 высвяченый за священика. Первый рок жив у свого отця в Чиерной Леготѣ, а в роках 1841–1842 быв капланом в Липтовском Микулашу.Jurčišinová, NadeždaMesto Tisovec, oficiálne stránky В новембрѣ 1842 тяжко ся похворѣв, мусѣв лишити священичу службу и вернув ся до Чиерной. Од 13. августа по 10. септембра 1843 вандровав по Выходной Словакии и Угорской Руси, а свои подорожны запискы под назвов Listy z neznámej zeme k L. (Людовиту Штурови) опубликовав в рочнику Орол Татрански (1845–1846). Ку священичой службѣ уже ся не вернув, а працовав приватным учительом в Пештѣ, а од року1845 быв Штуровым помочником в редакции Slovenských národných novín a Orla tatranského  в  Прешпорку (Братиславѣ).
 Урядницка и сполоченска чинность 
Богуслав Носак быв участником Славянского зъѣзду в Празѣ .  В револучных роках  быв активным организатором народностной оброды, во Вѣдню приготовляв добровольцьох словацкого повстаня, быв другым секретарьом Словацкой Народной рады (SNR). По поражцѣ мадярской револуции в августѣ 1949 працовав на розличных урядницкых мѣстах (Раткова, Ревуца, Рожнява, Длга Вес, Мурань). В рокы реакции по австрийско-мадярской полагодѣ (1867) быв без права на пензию пропущеный з державной службы. З подломленым здоровльом быв вымушеный ити ку свому брату Богумилови, евангелицкому фарарьови в Сабиновѣ, де жив послѣдне десятьроча свого живота. Тоты рокы пережив у великой худобности. Обоме братя были членами Литературного заведения пряшевского, основаного Духновичом.Павленко Г. В.

 Творба 
Велика часть творбы Богуслава Носака Незабудова вручена русинской тематицѣ. Ку найлѣпшому з того односять прозы Listy z neznámej zeme k L., Spomienky potiské, Laborec (Povesť rusínska). Ку русинской проблематицѣ обертать ся и в поемѣ Krásny Brod, вершах Krajina, Vicherlec, в котрых кличе Русинох ку народностно-културной обродѣ.

 Жерела и одказы 






 Референции 

Катеґорія:Словацкы новинаре
Катеґорія:Словацкы поеты
Катеґорія:Словацкы писателе